kardosdrur/scandi-wiki huggingface dataset:
Ironman

Ironman (på dansk også jernmand) er kendt som "kongedistancen" inden for sportsgrenen triatlon, hvor man skal svømme 3.862 meter (2,4 engelske mil), cykle 180,24 km (112 engelske mil) og løbe 42,195 km (et maratonløb). Navnet opstod efter en konkurrence på Hawaii i 1978. Det er også på Hawaii, at verdensmesterskabet afholdes hvert efterår med udgangspunkt i byen Kona.

Selve navnet Ironman er et varemærke som World Triathlon Corporation har rettighederne til og må kun benyttes af stævner som de arrangerer. 

For at fuldføre distancen, fastsættes der dels en samlet tidsgrænse på 15t45m, men også deltidsgrænser for svømning og cykling: Svømmedelen skal være afsluttet senest 2 timer og 20 minutter efter løbsstart, mens cyklingen skal afsluttes senest 10 timer og 30 minutter efter løbsstart.

Første med Downs syndrom gennemfører en Ironman 
Atleten Chris Nikic blev d. 10 November 2020, den første person med Downs Syndrom, til at gennemføre en fuld Ironman. Chris Nikic gennemførte 'The Panama City Beach Ironman' i Florida i tiden 16 timer, 46 minutter og 9 sekunder. Det var 14 minutter inden tidsgrænsen på 17 timer.

Ironman 70.3 (Halv Ironman) 
Et alternativ til det fulde løb er "Ironman 70.3". Grundlæggende det samme løb, men i halve distancer. I Ironman 70.3 er distancerne reduceret til 1.9 km svømning, 90 km cykling og 21.1 km løb (halvmarathon).

Kendte Ironman triatleter fra Danmark 
 Peter Sandvang
 Lisbeth Kristensen - Verdens hurtigste Ironman distance debut (2000, 9:08), ITU Verdensmester (2001), ETU Europamester (2004, 2006), ETU Sølv (2003), Vinder Ironman Brazil (2006), Vinder Ironman Western Australia (2006)
Helle Frederiksen- Verdensmester Langdistance 2018 (Odense)
Camilla Pedersen
Torbjørn Sindballe
Dennis Knudsen
Rasmus Henning
Anni Lønstad
Pernille Svarre
Susanne Nielsen – Europamester OL distance (1996), VM Langdistance, USA nr.3 (1996), Ironman Roth,nr.2 (1997), Vinder New Zealand Ironman (1999), Verdensmester langdistance,Sverige (1999), Hawaii Ironman,nr. 9,4,7 (1998, 1999, 2000), VM Ironman distance, nr. 3, Danmark (2001)
Michelle Vesterby - Hawaii Ironman 2012, nr 12 (debut på Hawaii) , Lanzarote Ironman 2012, vinder. Abu Dhabi International Triathlon 2013, nr. 3. Hawaii Ironman 2015 nr. 4.
 Thea Storm Henriksen, - Ved XXXDecaironman i Italien, sept-okt. 2013, gennemførte Thea 11 Ironman på 11 dage i træk. Verdensrekord for kvinder - tiden 174.09.35. Tiden for 10 ironman blev 145.03.20 - også ny verdensrekord. 5 ironman i træk blev ligeledes vundet i ny rekordtid, nemlig 67.44.12.
Frederik Andersen - Vandt Ironman Texas 2013, deltog i VM på Hawaii 2013.
 Henrik Hyldelund - Vinder af KMD Ironman 70.3 i Aarhus 2014 og vinder af KMD Ironman Copenhagen 2014
 Kim Greisen
Aleksandar Sørensen-Markovic 
Patrik Nilsson - Svensk født, bosat i Nykøbing Falster. Vinder af EM med tiden 7:59.

Ironman konkurrencer i Danmark 
Ironman Copenhagen
Suunto Hammer Trail Triathlon (offroad)

Note 

Triatlon
Varemærker
Bovport

En bovport er den forreste port (åbning) på en færge der medbringer køretøjer på et vogndæk i terrænhøjde. Åbningen i den modsatte ende hedder en agterport.

På bilfærger er den oftest opbygget så spidsen af skibet (boven) løftes op, og der inden under er en lodret rampe der sænkes ned på et landanlæg. På togfærger findes den inderste rampe normalt ikke, men landanlægget er mere avanceret og kan tilpasses så sporene passer præcist.

Efter M/S Estonias forlis i september 1994 blev det vedtaget at bovporten på alle Østersøgående skibe skulle sikres, så vogndækket holdt tæt selvom den yderste bovport blev revet af i et forlis. Ved Estonias forlis ramte en bølge forkert og rev den yderste bovport af, men på grund af opbygningen blev den inderste bovport revet i stykker af den yderste, hvorved vogndækket fyldtes med vand og færgen sank.

Skibsterminologi
Andre gennemgange
Skanner

En skanner (eller scanner) er et apparat, der læser et signal eller data og sender det videre. Der findes flere slags skannere:

 Stregkodeskanner – til aflæsning af stregkoder
 Skanner (computer) – til indlæsning af billeder til computeren
 Skanner (radio) – til modtagelse/aflytning af radiokommunikation – typisk radiotelefoni

Indenfor lægevidenskaben benyttes udtrykket desuden i forbindelse med medicinsk billedbehandling, f.eks. i positronemissionstomografi (PET).
Blå brandmand

Blå brandmand (Cyanea lamarckii) tilhører gruppen af storgopler ligesom den almindelige røde brandmand. Den har tentakler med nældeceller med gift, der ved berøring udløses og derefter brænder offeret. Den blå brandmand er forholdsvis sjælden ved de danske kyster, men forekommer dog i mindre tal i perioden maj – september. Den kan generelt findes fra Biscayen til Island, men er mest almindelig på sydvestkysten af Storbritannien og i den sydlige del af Nordsøen. 

Brandmanden kan blive op til 30 cm i diameter, men bliver sjældent større end omkring 15 cm i Danmark. Dyrets klokkeformede krop er en smule mere hvælvet end slægtningen den røde brandmands. Herudover adskilles de to arter lettest på størrelsen og farven, da den blå brandmands kropshule er farvet stærkt blå evt. med stænk af orangegult. 

Medusestadiet, som vi kender som brandmanden, lever pelagisk, mens polypstadiet fæstnes på bunden, muligvis omkring de britiske øer og i den sydlige del af Nordsøen. Afsnøring af meduseformerne fra den fastsiddende polyp sker i perioden januar – marts.

Kilder/Eksterne henvisninger 
 Vattenkikaren: Cyanea lamarckii Arkiveret udgave fra 2007.

Storgopler
Tarot

Tarot eller Tarok (/ˈtæroʊ/; tidligere kaldt trionfi og senere tarocchi, tarock samt andre navne) er et spil kort benyttet fra omkring midten af 1500-tallet flere steder i Europa til almindelig kortspil. F.eks. kendes det fra Italien som Tarocchini og Frankrig som Tarot. I slutningen af 1800-tallet skiftede spillet fra at være et almindeligt kortspil til at at blive benyttet til spådomme eller meditation.

Spillet har 4 kulører (Mønterne, Sværdene, Bægerne og Stokkene) med hver 14 kort. Derudover er der 22 trumfer. Når kortene benyttes til spådom, er det oftest de 22 trumfer, der er mest kendt.

Som et spil eller et formiddende middel, er tarotkort blevet populære blandt mange i dag.

Trumfernes navn 

Alle trumferne har forskellige navne - disse kaldes også "De 22 prøvelser"
 Narren
 Magikeren
 Ypperstepræstinden
 Kejserinden
 Kejseren
 Ypperpræsten
 De elskende
 Stridsvognen
 Retfærdigheden
 Eremitten
 Lykkehjulet
 Lyst
 Den hængte mand
 Døden
 Mådehold
 Djævlen
 Tårnet
 Stjernen
 Månen
 Solen
 Dommedag
 Universet

Hofkort 
Der er 16 såkaldte Hofkort - 4 i hver kulør, som er konge, dronning, ridder og page.

Den lille Arkana 
De resterende 40 kort kaldes Den lille Arkana. De består af 10 kort i hver kulør og er nummereret fra 1 til 10.

Henvisninger 

 Huson, Paul, Mystical Origins of the Tarot, Destiny Books, 2004, .
 Nichols, Sallie, Jung and Tarot: an Archetypal Journey, York Beach : Weiser, 1980
 Douglas Alfred The Tarot Penguin Books 1972
 Robert Mazlo, A la recherche du Tarot perdu. Les tablettes d'Hermès, Ramuel Ed., 1998, .
 Nancy Garen, Tarot Made Easy., Fireside; Udgivet af Simon & Schuster 1989 
 Jane Lyle, The Renaissance Tarot., Fireside: Udgivet af Simon & Schuster, 1998 
 Artikel om tarotkortenes historie gennem tidene, fra middelalderen til  i dag, http://nolokalhistoriskearkiv.dk/tarotkortenes-historie/

Referencer

Eksterne henvisninger 

Okkultisme
Kortspil
Citadel

Et citadel (italiensk lille by) eller kastel er et lille, stærkt fæstningsanlæg, der udgør den sidste forsvarslinje. Det kan ligge inden for by- eller slotsmuren eller være bygget ind i dem.

Eksempler
Citadeller omkring Øresund
 Kastellet – Københavns citadel.
 Landskronas citadel med Landskrona Slot.
 Kastellet (Rønne) tidligere kaldt Citadel.

Krigsskib
Et krigsskibs bedst befæstede del af broen bliver også kaldt et citadel.

Fæstningsanlæg
Bygninger, konstruktioner og anlæg
Tarot (spillekort)

Tarot er spillekort, der adskiller sig fra de sædvanlige spillekort med 52 kort, ved at have en ridder (eller caval) (Cavaliers) mellem knægten (page) og damen, esset som ener, og en femte kortrække på 22 trumfer (nummereret fra 0 (narren/skisen (forløberen for jokeren) til 22) - i alt 78 kort.

Kortene benyttes dels til et kortspil, dels til spådomskunst. Kortene, der benyttes til spil, er ofte simplere udformet end spåkortene.

Oprindelse og historie 
Den ældste kendte omtale af tarot er fra 1400-tallet. Et håndlavet sæt kaldet Visconti er bevaret fra Italien, 1440.

Det menes af mange, at tarot er meget ældre. Baseret på billedligheder og nummereringen, forbinder nogle tarot med det gamle Egypten, den mytiske hebraiske tradition Kabbala og katarerne fra Languedoc og Piemonte, hvor tarot først dukkede op. Meget af dette anses for at være mytologisk.

Se også 
 Sandsigerske
 Spåkone

Eksterne henvisninger 

 Tarot and Playing Card Museum (English) 
 

Kortspil
Bowlingkegle

Bowlingkeglen bruges i bowling som det mål der skal rammes med bowlingkuglen.

Ligesom med bowlingkuglen skal også keglens specifikationer godkendes af USBC (Amerikas Bowling Kongres). Keglerne er 12 cm brede ved det bredeste punkt, 38,1 cm høje og med en vægt på ca. 1,4 kg.

De bygges af sammenlimede blokke af hårdt ahorntræ, som formes ved hjælp af en drejebænk. Efter træet er formet som en kegle, overtrækkes den med et plastisk materiale, for til slut at blive malet og polereret.

Pga. det store arbejde med at fremstille trækegler og manglen på egnet træ, er brugen af plastickegler særdeles udbredt.

Se også 

Bowling
Sportsudstyr
Bob Hope

Leslie Townes Hope (kendt som Sir Bob Hope, (født 29. maj 1903, død 27. juli 2003), var en britisk-amerikansk entertainer og skuespiller. Han har optrådt på Broadway, tv, radio, film og på turné til amerikanske militærfolk udstationeret rundt om i verden.

Eksterne henvisninger 

 

Skuespillere fra USA
Hollywood Walk of Fame
Hundredårige
Modtagere af Presidential Medal of Freedom
Vor Frelsers Kirke (Odense Kommune)

Vor Frelsers Kirke er en kirke i Korsløkke Sogn i det østlige Odense.

I folkemunde kaldes kirken også for "Ejby Kirke" fordi kirken ligger i Ejby.

Eksterne kilder og henvisninger 

 Vor Frelsers Kirke hos KortTilKirken.dk
 Vor Frelsers Kirke hos danmarkskirker.natmus.dk (Danmarks Kirker, Nationalmuseet)

Kirker i Odense
Kirker i Odense Kommune
Kirker i Fyens Stift
Kirker i Odense Amt
Jens Rosendal

Jens Rosendal (født 17. maj 1932 i Thorshøj ved Sæby) er en dansk højskolelærer og salmedigter.

Biografi 
Rosendal er opvokset i et indremissionsk hjem i Vendsyssel og har markeret sig i kristne kredse. Han var 1965-1988 lærer ved Løgumkloster Højskole og indtil 1995 ved Jaruplund Højskole i Sydslesvig. Han har været redaktør for Højskolebladet.

Jens Rosendal har bidraget med 13 sange i Højskolesangbogen, blandt andet Du kom med alt det der var dig (1981) og to salmer i salmebogen, De dybeste lag i mit hjerte (28), Du, som ud af intet skabte (330).
Rosendal var i 1990 medstifter af Nødvendigt Forum, som især havde baggrund i jyske og fynske højskolekredse. Ligesom Vaclav Havels Borgerforum i Tjekkoslovakiet og tilsvarende fora i DDR skulle Nødvendigt Forum arbejde for folkestyre og derfor bekæmpe Maastricht-traktaten. Rosendal har været landsformand for Dansk Samling. Ved EU-parlamentsvalget 1994 var han kandidat for Folkebevægelsen mod EF-Unionen.

I 2004 kritiserede han Indre Missions modstand mod homoseksuelle i et debatindlæg i Kristeligt Dagblad, hvor han betonede, at han havde baggrund i et missionshjem, men selv var homoseksuel.

Hæder 
Rosendal modtog i 2014 højskolekulturprisen Den Gyldne Grundtvig

Referencer

Eksterne henvisninger 

 Jens Rosendals sidste sang www.hojskolesangbogen.dk 25. november 2018
 Der er noget ved sangene, som har forbindelse med livet sådan som det er.,  Interview i Højskolebladet 20. november 2018

 Evangeliesange der måske bliver salmer , interview, Kristeligt Dagblad, 14. juni 2006

Digtere fra Danmark
Debattører fra Danmark
Politikere fra Folkebevægelsen mod EU
Redaktører fra Danmark
Folkehøjskolelærere fra Danmark
Politikere fra Dansk Samling
Dansksprogede forfattere fra Danmark
Chueca

Chueca er et kvarter i Spaniens hovedstad Madrid.

Kvarteret har sit navn efter en arkitekt der fik lov at tegne hele kvarteret da det skulle anlægges. Senere hen er der naturligvis sket væsentlige forandringere i bebyggelsen.

Kvarteret var i 1980'erne sammen med nabokvarteret Malasaña centrum for den såkaldte madrilenske Movida – Spaniens punkbevægelse. Det er blandt andet i denne bevægelse den nu veletablerede spanske filmskaber Pedro Almodóvar har sit udspring.
Op gennem 1990'erne blev kvarteret stadig mere dekadent med tilstrømning af mange narkomaner og blev et udpræget kriminelt område. I de seneste år er kvarteret dog blomstret op som et sted, hvor især unge og homoseksuelle mødes med barer og diskoteker.

Madrid
Bydele
Marie Bergman

Marie Bergman (født 21. november 1950) er en svensk rock-, pop-, jazz-, og visesangerinde. I perioden 1968-69 sang hun i Putte Wickmans band. 1969-72 var hun medlem i Family Four, men i 1974 indledte hun en solokarriere. Hun har optrådt mange gange i Danmark bl.a. sammen med Poul Dissing, Danmarks Radios big band og Maj-Britt Kramer, Benita Haastrup Allan Olsen og Jens Skou Olsen. Hendes seneste album Fruit er fra 1996. Hun holder ofte seminarer og underviser bl.a. på Musikhøjskolerne i København og Århus.

Eksterne henvisninger 

 

Sangere fra Sverige
Deltagere ved Eurovision Song Contest 1994
Sveriges Eurovision Song Contest-deltagere
Har spillet på Roskilde Festival
Hans Schourups Gade (Aarhus)

Hans Schourups Gade ligger i Aarhus og er opkaldt efter købmand og byrådsmedlem Hans Schourup (1851-1914).

Gaden er anlagt i 1932-36 og er især karakteriseret af to homogene karreer på hver 5½ etage fra 1935, der stilmæssigt er inspireret af funktionalismen.

Det er kendetegnende for bebyggelsen i gaden, at der er gennemgående karnapper, og på bebyggelsen langs gadens nordside er der yderligere hægtet altaner på karnapperne.

Gadens forholdsvis store bredde betyder, at der er plads til vinkelparkering på begge sider af gaden.

Gader i Aarhus
Federico García Lorca

Federico García Lorca (født 5. juni 1898 i Fuente Vaqueros ved Granada, død 19. august 1936 i Víznar) var en spansk poet og dramatiker.

Han regnes for en af de største personligheder i spansk litteratur. Af værker kendt i Danmark kan især nævnes dramaer som Blodbryllup (sp: "Bodas de sangre") (1933) og Bernarda Albas Hus (sp: "La casa de Bernarda Alba") (1936), men også en række viser, ballader og flamencoer som f.eks. Balladen om den store hest som ikke ville drikke (sp: "Nana del caballo grande") på dansk opført af Savage Rose.<ref>Savage Roses tekst: [http://testicanzoni.mtv.it/testi-Savage-Rose_24960730/testo-Balladen-Om-Den-Store-Hest-Som-Ikke-Ville-Drikke-23682705 Balladen Om Den Store Hest Som Ikke Ville Drikke] , hentet 11. maj 2018</ref>

García Lorca var forholdsvist åbent homoseksuel og havde flere forhold til andre mænd gennem sit liv. Muligvis også til kunstneren Salvador Dalí. Det faktum, at han var homoseksuel begrænsede ham rent psykisk. Han kunne ikke frit vise sit sande jeg, da homoseksualitet ikke var accepteret i det macho-prægede andalusiske samfund han kom fra. Denne indre konflikt gjorde, at Lorca til tider levede et mere eller mindre deprimeret liv. Som et forsøg på, at "gøre ham bedre", sendte hans familie ham til New York, hvor han aldrig følte sig rigtigt tilpas. Her skrev han det triste værk Poet i New York'' (sp. "Poeta en Nueva York") (posthumt 1940). Lorca afspejler sine egne dybeste tanker, begær og holdninger i mange af sine værker, og "Poet i New York" er bare ét af mange eksempler på dette. Også hans store kærlighed til Dalí udtrykkede han i digtet "Oda a Salvador Dalí". Han vendte tilbage til Spanien i 1930, hvor han blev henrettet i 1936 af en Falangistisk eksekutionspeloton, der efterfølgende under facisten og diktatoren Francisco Francos ledelse vandt borgerkrigen. Under diktaturet i Spanien (1939-1975) var García Lorcas værker forbudt.

Det vides ikke med sikkerhed, hvor liget af García Lorca blev begravet. I dag er opsat en statue af ham på Plaza de Santa Ana i Madrid.

Referencer

Eksterne henvisninger 

 Federico García Lorca  på Poets.org 
 

Spansksprogede forfattere
Dramatikere fra Spanien
Forfattere fra Spanien
Digtere fra Spanien
Spaniere i 1900-tallet
LGBT-personer
Steen

Steen:
 Steen (tegneseriefigur)

Fornavn 
 Steen Smidt-Jensen (º 1945), Olympisk tikæmper og gynækolog
 Steen Ankerdal (1948  2014), en dansk journalist, studievært og forfatter
 Steen Steensen Blicher (1782  1848), en dansk præst og forfatter
 Steen Clausen Bille (1527, Vandås  1586, Nivå), en dansk landsdommer
 Carl Steen Andersen Bille (1828, Nykøbing Sjælland  1898, Holbæk), en dansk journalist, politiker og embedsmand
 Steen (Ottesen) Brahe, né Knudstrup (1547, Gladsaxe  1620, Kalundborg)
 Steen Gade (º 1945, Troldhede)
 Steen Giebelhausen, en norsk skibsreder og gullaschbaron
 Steen Steensen Herschend (1888, København  1976, Taarbæk), en dansk sejlsportsmand
 Steen Birger Jørgensen (º 1959), en dansk sanger, sangskriver og skuespiller
 Steen Stig Lommer (º 1960, København), en dansk skuespiller og teaterchef
 Steen ("Nalle") Nielsen, en dansk stand-up komiker
 Steen Rasmussen (º 1949, København), en dansk skuespiller og instruktør
 Steen Eiler Rasmussen (1898, København  1990, København), en dansk arkitekt, byplanlægger, forfatter og debattør
 Steen Rock (tidligere DJ Pladespiller og Pladen), en dansk hiphop-DJ og -producer
 Steen Springborg (º 1954, Aarhus), en dansk skuespiller
 Steen Svare (º 1955), en dansk sanger og guitarist
 Steen Thychosen (º 1958), en tidligere dansk fodboldspiller

Efternavn 
 Bodil (Jørri) Steen, né Jensen (1923, København  1979, Frederiksberg), en dansk skuespiller
 Johannes (Vilhelm Christian) Steen (1827, Kristiania  1906, Voss), en norsk statsminister og skolemand
 Mary (Dorthea Frederikke) Steen (1856, Hvilsager Sogn  1939, København), en dansk fotograf og kvindesagsforkæmper
 Niels Jørgen Steen (º 1939), en dansk pianist og orkesterleder
 Nikolaj Steen (º 1967, København), en dansk sanger, sangskriver, trommeslager, komponist, producer og skuespiller
 (Kirstine) "Paprika" Steen (º 1964, Frederiksberg), en dansk skuespiller inde og filminstruktør
 Peter Steen (º 1936), en dansk skuespiller
 Søren Steen (º 1942), en dansk skuespiller

Stehn 
 Erich Stehn (1920, Bühnsdorf  1986, Altengörs), en tysk politiker (CDU)

Andre 
 Steen & Stoffer ()
 Steen
 Steen & Strøm ASA, en skandinavisk centerkæde

Se også 
 Steen Bille
 Steen (Sten) Jørgensen

 Relaterede ord og navne
 Sten
 Steene
 Stijn (Steijn), Steyn, Stein

Referencer 

 Verteilung des Namens "Steen" in Deutschland - verwandt.de

Nedertyske efternavne
Nederlandske efternavne
Danske efternavne
Svenske efternavne
Norske efternavne
Klitfår

Klitfår er den gamle dansk fårerace, Dansk Landfår. Fra at være udbredt over det ganske land fandtes den i 1900-tallet kun i de vestjyske klitområder. Den hårdføre race overlevede her, fordi den var de importerede racer overlegen i det barske klima på de magre jorder.

Historie 
Allerede i middelalderen brugtes udenlandske får til at forbedre den danske race. Resultatet faldt forskelligt ud efter race og landsdel.

Sidst i 1700-årene begyndte en målrettet avl for at få en homogen race, men helt lykkedes det ikke. Hovedsagelig engelske racer overtog føringen, og landfåret gled næsten ud.

Beskrivelse 
Klitfåret er et lille og let dyr med højt rejst hoved. Der forekommer undertiden horn hos vædderne. Hovedet kan være lyst, mørkt eller spættet. De spinkle ben og hovedet er uden uld. Ulden er rigelig og god. Ud over dets ekstreme nøjsomhed udmærkede klitfåret sig ved stor frugtbarhed. 3-4 lam årligt var intet særsyn, men det er ingen kødrace.

Til afgræsning af følsomme, karrige områder er det lette får særdeles velegnet. Dyrene er af naturen ret vilde og skal gå på arealer af en vis størrelse.

Bevarelse 
Den samlede bestand var i 1986 kommet helt ned på godt et halvhundrede dyr med kun 3 registrerede avls-hanner, og frugtbarheden dalede. Der forekommer af den grund sjældnere tvillingfødsler i dag end tidligere. Ét lam er det normale. Siden da, har avls- og bevarings-arbejde stabiliseret racen på ca. 1.100 dyr med 30 registrerede avls-hanner fordelt på 28 flokke (2004 tal). Klitfåret er dog stadig en ekstremt truet race.

Kilder/Eksterne henvisninger 
 Foreningen gamle danske husdyrracer
 Dansk Landfår/Sheep/Denmark European Farm Animal Biodiversity Information System (EFABIS) 

Danske husdyrracer
Fåreracer
Tage Danielsson

Tage Danielsson (5. februar 1928 – 13. oktober 1985) var en svensk forfatter, skuespiller og filminstruktør. Han blev født i Linköping og døde i Stockholm. Han er mest kendt for sit samarbejde med Hans Alfredson i komiker-duoen Hasseåtage.

Sammen med Hans Alfredson startede han produktionsselskabet "AB Svenska Ord", og dette selskab var blandt andet ansvarlig for alle filmene, som Danielsson og Alfredson skabte, heriblandt Æblekrigen og Picassos eventyr.

Ved siden af filmene var Tage Danielsson en flittig skribent, der blandt andet i flere år skrev humoristiske kommentarer til tidens hændelser i Arbetaren og Dagens Nyheter. Han har også udgivet flere bøger og skrevet tekster til revyer med mere.

Filmografi 
Tage Danielsson har instrueret, skrevet og medvirket i (med mindre andet er angivet) følgende film:
 Svenske billeder (1964)
 Kunsten at lægge til ved en bådebro (1965)
 Æblekrigen (1971)
 Manden som holdt op med at ryge (1972 – ikke medvirken)
 Slip fangerne løs, det er forår! (1975)
 Eventyret om Karl-Bertil Jonssons juleaften (1975 – tegnefilm, manuskript og stemme)
 Picassos eventyr (1978)
 Ronja Røverdatter (1983 – kun instruktion)

Bibliografi 

Tage Danielsson har blandt andet fået udgivet på dansk:
 Bog
 Tage Danielssons Postil
 Sagaer for børn over 18 år
 Samlede digter 1967-1967
 Manden der holdt op med at ryge
 Eventyret om buschaufføren som tænkte at hva' faen 1974
 Animalen
 Tage Danielssons typer
 Tanker fra roden

Eksterne henvisninger 
 
 

Filminstruktører fra Sverige
Manuskriptforfattere fra Sverige
Novelleforfattere fra Sverige
Digtere fra Sverige
Komikere fra Sverige
Svensksprogede forfattere fra Sverige
Personer fra Linköping
Jerk W. Langer

Jerk W. Langer (født 26. august 1960) er en dansk læge, videnskabsjournalist, foredragsholder og forfatter. Han beskæftiger sig med journalistisk formidling af viden om og forskning i sundhed, sygdom, ernæring og livsstil. Uddannet læge på Københavns Universitet 1987.

Forfatter til bl.a. 21 Helbredende Dage med Antiinflammatorisk Kost (2016, Politikens Forlag),
Sænk dit Kolesterol (2021, Politikens Forlag),
Sundt Blodtryk på 14 Dage (2018, Politikens Forlag), 21 Nye Helbredende Dage med Antiinflammatorisk Kost (2018, Politikens Forlag), Collagen - Stærk, sund og smertefri (2020, Politikens Forlag), Super 5:2 - Eksperternes bedste kur (2014, Gyldendal), Politikens Store Lægebog (2006), Barnets Sygdomme (2013, Politikens Forlag), Blodtryk (2006, Politikens Forlag), Overgangsalder (2006, Politikens Forlag), Politikens Bog om Kosttilskud (2003), Glucosamin og Slidgigt (2003, Nyt Nordisk Forlag), Kost og Graviditet (2014, Nyt Nordisk Forlag),. Aktuel eller tidligere skribent i en lang række magasiner, dagblade og tidsskrifter bl.a. lægebrevkasse i Ude og Hjemme.

Foredragsholder om bl.a. antiinflammatorisk Kost, kosttilskud, bevægelse og motion, collagen og blodtryk og regelmæssig gæst i tv og radio, bl.a. Go' Morgen Danmark og Aftenshowet. Ekspert i programserien En Kur der Dur sæson 1 (2014, TV2) og sæson 2 (2017, TV2). Opfundet udtrykket KRAM for de vigtigste livsstilsfaktorer (kost, rygning, alkohol og motion).

Medlem af ekspertbank ved The Institute for Scientific Information on Coffee (ISIC). Medlem af Det nationale råd for folkesundhed (2005-2008), lægefaglig konsulent for Ernæringsrådet (1998-2000). Medlem af regeringens arbejdsgrupper om kosttilskud under Fødevarestyrelsen (2002, 2004).

Referencer

Kilder og henvisninger 
 Jerk W. Langers hjemmeside

Læger fra Danmark
Studenter fra Gammel Hellerup Gymnasium